
Atklāta konkursa
“Notekūdeņu attīrīšanas iekārtu vadības 
un automatizācijas sistēmas modernizācija”
identifikācijas Nr. DŪ 2026/26


GROZĪJUMI NR.2


Precizējot iepriekš publicēto atklāta konkursa dokumentāciju, iepirkuma komisija nolēma atklāta konkursa dokumentos veikt šādus grozījumus:

1. Atklāta konkursa nolikumu papildināt ar 12.7.apakšpunktu šādā redakcijā: “12.7. Ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis citu tā derīguma termiņu.” 
2. [bookmark: _Hlk183164081]Atklāta konkursa nolikuma 14.1.apakšpunktā pēdējo teikumu izslēgt. 
3. Atklāta konkursa nolikuma 14.3.apakšpunktā mainīt summu “1 4000 000 EUR” uz summu “1 5000 000 EUR”;
4. Atklāta konkursa nolikuma dzēst 14.5.1. c) apakšpunktu;
5. Atklāta konkursa nolikuma 14.5.1.apakšpunkta trešo atkāpi izteikt jaunā redakcijā:
“Pretendents 14.5.1.punkta prasību izpildei var piedāvāt vienu speciālistu, kuram ir a) un b) apakšpunktā minēta pieredze, vai arī vairākus speciālistus, kurš izpilda vienu vai divus apakšpunktos noteiktās prasības. 14.5.1.punktā darbi var būt izpildīti vienā vai dažādos objektos.”;
6. Atklāta konkursa nolikuma 14.5.apakšpunktā pēdējo atkāpi izteikt jaunā redakcija:
“Pretendents 14.5.1-14.5.3.punktu prasību izpildei var piedāvāt vienu speciālistu, vai arī vairākus speciālistus, nodrošinot noteikto prasību izpildi. Darbi var būt izpildīti vienā vai dažādos objektos.”;
7. Atklāta konkursa nolikuma 19.4.3.apakšpunktā mainīt skaitļus “19.3.2.” uz skaitļiem “19.4.2.”;
8. Atklāta konkursa nolikuma 1.pielikuma “TEHNISKĀ SPECIFIKĀCIJA” 2.2.5. apakšpunktu papildināt ar trešo un ceturto atkāpi un izteikt tos šādā redakcijā:
“Tehniskās specifikācijas 1.1.pielikuma sestajā sadaļā noteiktās prasības SCADA sistēmas servera rezervēšanai jānodrošina vismaz ar diviem savstarpēji rezervētiem SCADA serveriem, kas izvietoti uz savstarpēji neatkarīgiem aparatūras vai virtualizācijas resursiem. Serveru risinājumam jānodrošina vismaz:
•	viena servera darbība kā aktīvajam serverim un otra servera darbība kā rezerves serverim;
•	SCADA sistēmas darbībai nepieciešamo konfigurāciju un datu sinhronizācija starp serveriem;
•	SCADA funkciju atjaunošana rezerves serverī aktīvā servera atteices gadījumā;
•	operatoru darba staciju savienojuma atjaunošana ar darbspējīgo serveri;
•	procesa vadības funkciju saglabāšana PLC līmenī SCADA serveru vai sakaru īslaicīgas nepieejamības gadījumā. 

Tehniskās specifikācijas 1.1.pielikuma sestajā sadaļā noteiktās prasības datu pārraides tīkla modernizācijai jānodrošina izveidojot industriālā Ethernet tīkla arhitektūru, ņemot vērā vismaz:
•	sistēmas darbības nepārtrauktības prasības;
•	PLC autonomas darbības saglabāšanu SCADA vai augstāka līmeņa komunikācijas atteices gadījumā;
•	tīkla sadalījumu funkcionālajās un kiberdrošības zonās;
•	piekļuves kontroli un nevajadzīgu datu plūsmu ierobežošanu;
•	komunikācijas savietojamību starp PLC, mēriekārtām, SCADA un citām integrējamajām sistēmām;
•	tīkla un tā komponentu diagnostiku;
•	sistēmas darbību tīkla savienojuma vai atsevišķa tīkla komponenta atteices gadījumā.” 

9. [bookmark: _Hlk182906280]Atklāta konkursa nolikuma 1.pielikuma “TEHNISKĀ SPECIFIKĀCIJA” 1.lp. atsauci Nr.2 izteikt jaunā redakcijā:
“Piegādātajai datortehnikai un aprīkojumam jāatbilst 8.pielikumā “Tehniskā piedāvājuma veidne” noteiktajām minimālām prasībām. Tehniskās specifikācijas 1.1.pielikumā noteiktās prasības attiecībā uz serveru un datoru procesoriem ir jānodrošina atbilstoši 8.pielikumā “Tehniskā piedāvājuma veidne” noteiktām minimālām prasībām.”

10. Atklāta konkursa nolikuma 1.pielikuma “TEHNISKĀ SPECIFIKĀCIJA” 2.lp. atsauci Nr.3 papildināt ar teikumu:
“Tehniskās specifikācijas 1.1.pielikuma sadaļa “9.5. Prasības jauno mēriekārtu uzstādīšanai” 9.5.6. punkta “Analizatoru paraugu noņemšanas iekārtu un vadības iekārtu uzstādīšanas vietās paredzēt nojumes iekārtu un personāla aizsardzībai no nokrišņiem. Nojumes gabarītam jābūt pietiekošam, lai zem tās viens cilvēks varētu bez ierobežojumiem veikt mēriekārtas apkalpošanas darbus (reaģentu maiņu, analizatora mezglu tīrīšanu un maiņu u.c.).” izpildi nodrošinās Pasūtītājs.”

11. Atklāta konkursa nolikuma 3.pielikuma “FINANŠU PIEDĀVĀJUMA VEIDNE” 7.punktā “Frekvences pārveidotāji” 7.1., 7.2., 7.4., 7.6., 7.7. apakšpunktos norādot citu daudzumu:

	7
	Frekvences pārveidotaji
	 
	 

	7.1
	Frekvences pārv. Pn: 1,1kW, IP21, ar Modbus RTU kominikāciju vai ekvivalents, montāžas darbi
	gab.
	0

	7.2
	Frekvences pārv. Pn: 2,2kW, IP21, ar Modbus RTU kominikāciju vai ekvivalents, montāžas darbi
	gab.
	1

	7.4
	Frekvences pārv. Pn: 5,5kW, IP21, ar Modbus RTU kominikāciju vai ekvivalents, montāžas darbi
	gab.
	1

	7.6
	Frekvences pārv. Pn: 11kW, IP21, ar Modbus RTU kominikāciju vai ekvivalents, montāžas darbi
	gab.
	7

	7.7
	Frekvences pārv. Pn: 22kW, IP21, ar Modbus RTU kominikāciju vai ekvivalents, montāžas darbi
	gab.
	0



12. [bookmark: _Hlk182906769][bookmark: _Hlk237517034]Atklāta konkursa nolikuma 6.pielikuma “Iepirkuma līguma projekts” 8.5.1.4. apakšpunktu izteikt jaunā redakcijā: “piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Sabiedrisko pakalpojumu sniedzēju iepirkumu likuma (turpmāk – SPSIL) 48.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem pretendentu izslēgšanas iemesliem;”

13. Atklāta konkursa nolikuma 8.pielikuma “TEHNISKĀ PIEDĀVĀJUMA VEIDNE” 2.1.1.apakšpunktā prasību attiecībā uz servertehnikas procesoru izteikt jaunā redakcijā:
“vismaz 8 kodolu 64-bitu arhitektūras procesors ar ECC operatīvās atmiņas atbalstu, ar kopējo veiktspēju vismaz 25000 Passmark Performance Test CPU Mark punkti (https://www.cpubenchmark.net/ publicētās testu vidējās vērtības) vai ekvivalents publiski pieejams un pārbaudāms procesora veiktspējas etalons”;

14. Atklāta konkursa nolikuma 8.pielikuma “TEHNISKĀ PIEDĀVĀJUMA VEIDNE” 2.1.5.apakšpunktā prasību attiecībā uz datortehnikas procesoru izteikt jaunā redakcijā:
“vismaz 4 kodolu 64-bitu arhitektūras procesors ar ECC operatīvās atmiņas atbalstu, ar kopējo veiktspēju vismaz 11500 Passmark Performance Test CPU Mark punkti (https://www.cpubenchmark.net/ publicētās testu vidējās vērtības) vai ekvivalents publiski pieejams un pārbaudāms procesora veiktspējas etalons”;

15. Atklāta konkursa nolikuma 1.pielikumā “TEHNISKĀ SPECIFIKĀCIJA” un 8.pielikumā “TEHNISKĀ PIEDĀVĀJUMA VEIDNE”, noteikt aktualizācijas datumu: 19.08.2026.



Visas veiktās izmaiņas ir sarkanā krāsā. Grozījumu teksts tiks publicēts Elektronisko iepirkumu sistēmas e-konkursu apakšsistēmā www.eis.gov.lv, savukārt informācija par grozījumiem tiks ievietota Iepirkumu uzraudzības biroja Publikāciju vadības sistēmā www.iub.gov.lv, Eiropas Savienības Oficiālajā Vēstnesī.

